บลูชิพเดือน มิ.ย. รูดระนาว!
แรงกดดันจากปัจจัยภายนอกยังเป็นตัวแปรสำคัญต่อตลาดหุ้นไทยโดยเฉพาะในช่วงเดือนมิถุนายน 2561 ที่ผ่านมา ไม่ว่าจะเป็นเรื่องการขานรับจากการปรับพอร์ตสะท้อนความเสี่ยงจากผลประชุมเฟดที่ขึ้นดอกเบี้ย 0.25% และยังส่งสัญญาณปรับขึ้นดอกเบี้ยในปีนี้รวม 4 ครั้งอีกด้วย
6 ก.ค. 2561

รายงานพิเศษ
แรงกดดันจากปัจจัยภายนอกยังเป็นตัวแปรสำคัญต่อตลาดหุ้นไทยโดยเฉพาะในช่วงเดือนมิถุนายน 2561 ที่ผ่านมา ไม่ว่าจะเป็นเรื่องการขานรับจากการปรับพอร์ตสะท้อนความเสี่ยงจากผลประชุมเฟดที่ขึ้นดอกเบี้ย 0.25% และยังส่งสัญญาณปรับขึ้นดอกเบี้ยในปีนี้รวม 4 ครั้งอีกด้วย
นอกจากนี้ ยังมีเรื่องดอลลาร์สหรัฐแข็งค่า ขณะที่ค่าเงินบาทกับอ่อนค่าลงต่อเนื่อง ทำให้เงินทุนไหลออกไม่หยุด และกรณีความกังวลส่งครามการค้าระหว่างสหรัฐฯ และจีน เป็นต้น
ปัจจัยดังกล่าวนับเป็นแรงกดดันตลาดหุ้นฯ ตลอดทั้งเดือนมิถุนายนและจนถึงปัจจุบัน!!
จากประเด็นดังกล่าวส่งผลให้ดัชนีตลาดหุ้นไทยเดือนมิถุนายนรูดหนัก…โดยดัชนี SET ตลอดทั้งเดือนลงไป 131.39 จุด หรือลงไป 7.61%  (วันที่ 31 พ.ค. 2561 ดัชนีปิด 1,726.97 จุด เทียบกับ วันที่ 29 มิ.ย. 2561 ดัชนีปิด 1,595.58 จุด)
ดัชนีที่ปรับตัวลงหนัก หลัก ๆ ต้องเผชิญแรงเทขายออกมาในหุ้นขนาดใหญ่ (บลูชิพ) นั่นเอง
โดยภาพรวมดัชนี SET50 พบว่า ตลอดทั้งเดือนมิถุนายน 2561 ลงไป 83.13 จุด หรือลงไป 7.33% (วันที่ 31 พ.ค. 2561 ดัชนีปิด 1,134.76  จุด เทียบกับ วันที่ 29 มิ.ย. 2561 ดัชนีปิด 1,051.63 จุด)
ขณะที่รายตัว 50 ตัว พบว่า มีหุ้นที่ราคาปรับตัวลงมากถึง 40 ตัว ขณะที่มีหุ้นราคาปรับตัวขึ้นเพียง 8 ตัว ส่วนหุ้นที่ราคาไม่เปลี่ยนแปลง 2 ตัว
คำถาม คือ มีหุ้นตัวไหนที่ราคาปรับตัวลง และตัวไหนราคาปรับตัวขึ้น
คำตอบ คือ หุ้นที่ราคาปรับตัวลง 40 ตัว ได้แก่ BEAUTY, TRUE, PTTGC, DTAC, SPRC, TOP, EA, BH, CBG, IRPC, BJC, ROBINS, SCB, DELTA, BTS, TCAP, BEM, CPALL, TU, CPN, BPP, HMPRO, PTT, AOT, TMB, SCC, BANPU, EGCO, BDMS, IVL, GPSC, BGRIM, CENTEL, KTB, INTUCH, CPF, ADVANC, KKP, TOA, RATCH และหุ้นที่ราคาปรับลง พบว่า 24 ตัวแรกจาก 40 ตัว ราคาหุ้นลงไปต่ำกว่าดัชนี SET และ SET50
ขณะที่หุ้นราคาปรับตัวขึ้น 8 ตัว ได้แก่ GLOW, MTC, PTTEP, BBL, LH, KBANK, TISCO, KTC ถือเป็นการรอดตายหวุดหวิดที่สามารถชนะดัชนีตลาดหุ้นได้ และสามารถสร้างผลตอบแทนให้นักลงทุนในช่วงตลาดหุ้นเป็นลบ
ส่วนหุ้นที่ราคาไม่เปลี่ยนแปลง ได้แก่ GLOBAL, MINT
(สำหรับราคาเปลี่ยนแปลง % ดูจากตารางประกอบ)
สรุปได้ว่า เดือนมิถุนายนเป็นช่วงขาลงของหุ้นบลูชิพ
อย่างไรก็ตาม นี่อาจเป็นช่วงจังหวะดี สำหรับการเข้าไปทยอยสะสมหุ้นเมื่ออยู่ในช่วงอ่อนตัว เพราะว่าหากเข้าช่วงปกติหุ้นที่ดีดตัวเร็วและแรงก็เป็นหุ้นบลูชิพ!!
…
